REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ZAPISNIK

sa sjednice VIJEĆA RODITELJA Osnovne škole Milana Langa, održane u četvrtak, 26.8.2021., online, s početkom u 18.00 sati.

**Nazočni članovi Vijeća roditelja:**

Ana Bošnjak (1.a), Marko Matijaščić (1.c), Sandra Runtas (2.a), Aleksandra Vuk (2.b), Tihana Matijaščić (3.c), Snježana Grdović (4.b), Andrea Beribak (5.a), Kristina Gušić (5.c), Marija Kaurić (6.b), Željka Skukan Šoštarić (6.c), Diana Begović-Cvetković (7.c), Martina Lukšić (g2)

**Nenazočni članovi Vijeća roditelja:**

Antonija Kalauz Omelić (1.b), Maja Noršić (2.c), Petra Stanić (3.a), Johan Jambor (3.b), Romana Vrančić (4.a), Miriam Matijaščić (4.c), Tomislav Otmačić (5.b), Bernarda Fauković (6.a), Irena Petrinić (7.a), Ana-Marija Sokolović (7.b), Miroslav Kovačević (8.a), Iris Gović Penić (8.b), Sanja Delimarić (8.c), Višnja Pavlin (g1), Božica Bašić (NŠ), Marija Gvozdanović (NS)

**Ostali nazočni:**

Igor Matijašić (ravnatelj), Željka Ceglec (pedagoginja)

Predsjednik Vijeća roditelja, Marko Matijaščić, pozdravio je nazočne članove i otvorio sjednicu Vijeća roditelja. Nakon prozivanja članova Vijeća roditelja Osnovne škole Milana Langa utvrđeno je da je od 28 članova nazočno 12 članova. U pozivu za sjednicu članovi Vijeća roditelja primili su prijedlog dnevnog reda. Na sjednici se utvrđuje sljedeći

D N E V N I R E D:

1. **Verifikacija zapisnika s prethodne sjednice**
2. **Analiza uspjeha šk. godine 2020./2021. – izlaganje pedagoginje škole**
3. **Odabir osiguravajuće kuće za osiguranja učenika od posljedica nesretnog slučaja**
4. **Upiti i prijedlozi**

Predloženi dnevni red Vijeće roditelja je jednoglasno usvojilo.

1. **Verifikacija zapisnika s prethodne sjednice**

Predsjednik Vijeća roditelja, Marko Matijaščić, dao je zapisnik s prethodne sjednice na raspravu i glasanje. Zapisnik je jednoglasno verificiran.

1. **Analiza uspjeha šk. godine 2020./2021. – izlaganje pedagoginje škole**

Školska pedagoginja, Željka Ceglec, izvijestila je Vijeće roditelja o uspjehu učenika OŠ Milana Langa tijekom šk. godine 2020./2021. te o svim bitnim promjenama do kojih je došlo tijekom nastavne godine. Također, Vijeće roditelja informirano je i o upisu učenika u prve razrede šk. godine 2021./2022. te zatvaranju PŠ Noršić Selo.

1. **Odabir osiguravajuće kuće za osiguranja učenika od posljedica nesretnog slučaja**

Predsjednik Vijeća roditelja, Marko Matijaščić, iznio je Vijeću roditelja sve prikupljene ponude osiguravajućih kuća za osiguranje učenika od posljedica nesretnog slučaja te svaku ponudu posebno pojasnio i međusobno ih usporedio iznijevši prednosti i nedostatke svake od njih. Nakon kratke rasprave, od ponuđenih ponuda (Croatia osiguranje, Allianz, Wiener osiguranje, Euroherc osiguranje) Vijeće roditelja je jednoglasnom odlukom odabralo ponudu Euroherc osiguranja.

1. **Upiti i prijedlozi**

Nije bilo dodatnih upita i prijedloga.

Zaključeno s radom u 18:45 sati.

Zapisničar: Predsjednik Vijeća roditelja:

Željka Ceglec Marko Matijaščić

KLASA: 602-02/21-20/01

URBROJ: 238-27-15-01-21-2